पेट्रोल के दाम बढ़ाने के खिलाफ ममता की रैली  
पेट्रोल की कीमतों में बढ़ोतरी के खिलाफ प्रदर्शनों का दौर शुरू हो चुका है। तृणमूल कांग्रेस इस बाबत सोमवार को कोलकाता में प्रदर्शन करने वाली है।
पेट्रोल की कीमतों में बढ़ोतरी के खिलाफ विरोध प्रदर्शनों का दौर शुरू हो चुका है। सोमवार को पश्चिम बंगाल में सीपीएम की ट्रेड यूनियन सीटू ने ट्रांसपोर्ट की तीन घंटे की हड़ताल ऐलान किया है, लेकिन इस दौरान यात्रियों से भरी किसी भी बस को नहीं रोका जाएगा। सीटू धर्मशाला में एक रैली भी करने वाली है।  दूसरी ओर यूपीए की सहयोगी ममता बनर्जी की तृणमूल कांग्रेस भी सोमवार को कोलकाता में प्रदर्शन करने वाली है। गौरतलब है कि शनिवार को पेट्रोल की कीमतों में 2.5 रुपये प्रति लीटर का इजाफा हुआ है। सात महीने में सातवीं बार पेट्रोल की कीमत बढ़ी है।